text: 21. ΝΟΜΟΘΕΤ. ΔΙΑΤΑΓΜΑ υπ’ αριθ. 3595 της 13/13 Οκτ. 1956 Περί της αληθούς εννοίας του τετάρτου άρθρου, των υπ’ αριθ. 3248/55, 3249/55, 3250/55 και 3251/55 Νόμων «περί κυρώσεως αντιστοίχως των υπ’αριθ. 95, 81, 88 και 102 Διεθνών Συμβάσεων Εργασίας». Άρθρον μόνον.- Η αληθής έννοια του τετάρτου άρθρου: 1.Του Νόμ. 3248/55 «περί κυρώσεως της υπ’ αριθ. 95 Διεθνούς Συμβάσεως «περί Προστασίας του Ημερομισθίου». 2.Του Νόμ. 3249/55 «περί κυρώσεως της υπ’ αριθ. 81 Διεθνούς Συμβάσεως «περί Επιθεωρήσεως Εργασίας εις την Βιομηχανίαν και το Εμπόριον». 3.Του Νόμ. 3250/55 «περί κυρώσεως της υπ’ αριθ. 88 Διεθνούς Συμβάσεως» περί Οργανώσεως της Υπηρεσίας Απασχολήσεως» και 4.Του Νόμ. 3251/55 «περί κυρώσεως της υπ’ αριθ. 102 Διεθνούς Συμβάσεως» περί των ελαχίστων ορίων Κοινωνικής Ασφαλίσεως». Είναι ότι, η ισχύς των ως άνω Νόμων άρχεται την 16ην Ιουν. 1956, ήτοι έν έτος μετά την ημερομηνίαν καθ’ ην κατετέθησαν εις το Διεθνές Γραφείον Εργασίας τα κυρωτικά των Συμβάσεων έγγραφα, συμφώνως προς τα οικείας διατάξεις των εν λόγω Συμβάσεων. Σελ. 18,0014(α) 